Надзвычайны і паўнамоцны амбасадар Украіны Раман Пятровіч Бязсмертны з нагоды свята наладзіў у Амбасадзе невялікі прыём для прэсы і ўкраінцаў, якія жывуць у Беларусі. У цёплай хатняй абстаноўцы госці атрымалі падарункі — украінскі сцяг, вітанні ад міністра замежных спраў Украіны, тэкст Дэкларацыі аб дзяржаўным суверэнітэце. Мэта амбасады, сказаў пасол, — каб кожны ўкраінец у Беларусі меў у хаце дзяржаўны сцяг сваёй гістарычнай радзімы.